เบิกจ่ายงบ8เดือนฉลุย
กรมบัญชีกลาง เผย 8 เดือนแรก ของปีงบประมาณ 2560 เบิกจ่ายงบประมาณภาพรวมปี 2560 ได้ 66.52% สูงกว่าเป้าหมาย 1.47%
8 มิ.ย. 2560

กรมบัญชีกลาง เผย 8 เดือนแรก ของปีงบประมาณ 2560 เบิกจ่ายงบประมาณภาพรวมปี 2560 ได้ 66.52% สูงกว่าเป้าหมาย 1.47%เมื่อวันที่ 8 มิ.ย. นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่าการเบิกจ่ายงบประมาณรายจ่ายประจำปี 2560 ในช่วง 8 เดือน ตั้งแต่เดือนต.ค. 2559 ถึงสิ้นเดือน พ.ค.  2560 เบิกจ่ายได้1.81 ล้านล้านบาท ของวงเงินงบประมาณ  2.73 ล้านล้านบาท หรือคิดเป็น 66.52% ซึ่งสูงกว่าเป้าหมายร้อยละ 1.47 ทั้งนี้ การเบิกจ่ายแบ่งเป็นรายจ่ายประจำ 1.57 ล้านล้านบาท ของวงเงินงบประมาณ 2.18 ล้านล้านบาท หรือคิดเป็น 72.11% สูงกว่าเป้าหมาย 4.42%ขณะที่เบิกจ่ายรายจ่ายลงทุน (กรณีไม่รวมงบกลาง) ได้ 2.42 แสนล้านบาท ของวงเงินงบประมาณ 4.64 แสนล้านบาท หรือคิดเป็น 52.23% และสูงกว่าช่วงเดียวกันของปีก่อน 3.10%  ซึ่งรายจ่ายลงทุนมีการก่อหนี้ได้แล้วจำนวน 3.71 แสนล้านบาท หรือคิดเป็น 79.98%โฆษกกรมบัญชีกลาง กล่าวว่า เงินงบประมาณที่กันไว้เบิกเหลื่อมปี มีการก่อหนี้แล้วจำนวนทั้งสิ้น 2.35 แสนล้านบาท หรือคิดเป็น 85.21% และเบิกจ่ายได้จำนวน 1.67 แสนล้านบาท ของวงเงินงบประมาณ 2.76 แสนล้านบาท หรือคิดเป็น 60.73%  ในส่วนของงบประมาณรายจ่ายเพิ่มเติมประจำปี 2560 เบิกจ่ายได้จำนวน 4.69 หมื่นล้านบาท ของวงเงินงบประมาณ 1.9 แสนล้านบาท หรือคิดเป็น 24.69%ขณะที่มาตรการกระตุ้นการลงทุนขนาดเล็กทั่วประเทศ เบิกจ่ายแล้วจำนวน 4.54 หมื่นล้านบาท ของวงเงิน 5.29 หมื่นล้านบาท หรือคิดเป็น 85.76% "การเบิกจ่ายเงินงบประมาณในปีนี้ ในช่วง 8 เดือนที่ผ่านมา เบิกจ่ายได้เกินเป้าหมาย ถือเป็นส่วนสำคัญที่ทำให้มีเงินหมุนเวียนในระบบ ทั้งยังผลักดันให้เศรษฐกิจภายในประเทศขยายตัวเพิ่มมากขึ้น" นางสาวอรนุช กล่าว